钦定古今图书集成/明伦汇编/氏族典/第260卷 > 王怀
## 钦定古今图书集成/明伦汇编/氏族典/第260卷 > 王怀

按《北齐书王怀传》，“怀字怀周，不知何许人也。少好弓
马，颇有气尚。值北边丧乱，早从戎旅。韩楼反于幽州，
怀知其无成，阴结所亲，以中兴初归魏，拜征虏将军
第一领民酋长、武周县侯。高祖东出，怀率其部人三
千馀家，随高祖于冀州。义旗建，高祖以为大都督，从
讨尔朱兆于广阿，破之，除安北将军、蔚州刺史。又随”
高祖攻邺，克之，仍从入洛。拜车骑将军，改封卢乡县
侯。天平中，除使持节、广州军事，从高祖袭克西夏州还为大都督，镇下馆，除仪同三司。元象初，为大都督，
与诸将西讨。遇疾，卒于建州。赠定幽恒肆四州诸军
事、刺史、司徒公、尚书仆射。皇建初，配飨高祖庙庭。